**Тілге құрмет – елге құрмет**

Егеменді еліміздің ұлттық тілін, өнерін, тарихын, мәдениетін насихаттап жан-жақты дамыған тұлға тәрбиелеуде қазақ тілі мен әдебиеті пән мұғалімдерінің рөлі зор.

«Стикс» мектебінде қазақ тілі мен әдебиетін оқытуға ерекше көңіл бөлінеді, сондай –ақ өзге ұлт өкілдеріне тілді үйретуге жағдай жасалады, соның дәлелі ретінде осы мектептің мұғалімі, әлеуметтік педагог Белинская Еленаның екі рет «Тіл –достықтың құралы» атты қала мұғалімдері арасындағы қазақ тілі сайысына қатысып, 1-орынды иеленгенін айта аламыз.

2010 жылы 14 желтоқсанда «Стикс» бейіндік бағыттағы мектебінде «Жеке тұлға тәрбиелеудегі сыныптан тыс іс-шаралардың маңызы» атты семинар өткізілді.

Семинар мақсаты: қазақ тілі мен әдебиеті пән мұғалімдерінің әдістемелік бірлестік жұмыс жүйесімен таныстыру, жоғары санатқа үміткер

Г. Ғ.Құрманғалиеваның озық тәжірибесін тарату, мектепте қалыптасқан сыныптан тыс жұмыс түрлерін көрсету.

Бұл семинарға ОПМБАИ –ң орыс мектебіндегі қазақ тілі мен әдебиеті пәндерінің әдіскері Зәуреш Шахмарданқызы Махадил және қала мектептерінің мұғалімдері қатысты.

Семинар шеңберінде Г.Ғ.Құрманғалиева 9-сыныпта «Қазақ халқының салт-дәстүрлері» тақырыбына ашық сабақ көрсетті.

ӘБ жетекшісі К.Т.Мүслімова бірлестік жұмысымен таныстырды. Оқушылардың ғылыми қоғам жетекшісі М.С. Төлеубаева мектептегі ғылыми жоба дайындау жүйесі жөнінде айта келе, жетістіктерді атап өтті.

Ғылыми жоба әзірлеген 10-сынып оқушысы Қалыбаева Меруерт және

7-сынып оқушысы Давыдова Ксения мұғалімдер назарына өз жобаларын ұсынды.

Семинардың екінші бөлімінде қалалық әдеби оқуларға қатысқан шәкірттер: Есентай Ерботин оқулары -Павлова Саша, Пономарев Кирилл, Ляхова Юля; Қалижан Бекхожин оқуларына – Толымбекова Лязиза; мектепішілік Абай оқуларына – Косумов Саша, Давыдова Ксения аталған ақындар өлеңін оқыды. Облыстық «Жарқын болашақ» қазақ тілі олимпиадасының жеңімпазы Слюсарева Дарья Мұхтар Шахановтың

«Төрт ана» өлеңін нақышына келтіріп оқыды.

Келесі кезекте би үйірмесінің жетекшісі Татьяна Валерьевна дайындаған

«Қара жорға» биінің тұсаукесері жасалды.Биші қыздарымыз Абай Аида, Тополь Настя, Омарова Айя, Самекеева Айым, Порывай Лиза.

Ал семинардың шарықтау шегі танымал сазгер, халық әртісі Шәмші Қалдаяқовтың 80 жылдық мерейтойына орай ұйымдастырылған

«Шәмші Қалдаяқов –қазақ вальсінің падишасы» атты ән кеші болды.

Ән кешінде тамаша өнер көрсеткен 8-11 сынып оқушылары:

Антонюк Илья, Ремская Кристина, Мартынюк Сергей, Дощанова Аида, Жыланбаева Айдана, Гумар Карина, Севрюкова Юля, Акилова Алина, Исатаев Уалихан, Николаева Настя.

Семинардың мазмұнды өткеніне риза болған қала мұғалімдері сабаққа және әдістемелік бірлестіктің жұмысына жоғары баға берді. Ұйымдастыру мәселелеріне музыканттар, оқу ісінің және тәрбие жұмысының меңгерушілері де ат салысты.

Қазақ тілі мен әдебиеті пән мұғалімдері: К.Т.Мүслімова, М.С.Төлеубаева,

Г.Ғ.Құрманғалиева